**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20 /06/2025**

**Αριθμ. Πρωτ.: 12427**

**ΑΠΟΣΠΑΣΜΑ**

**Από το πρακτικό της αριθμ. 23ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 239**

**Συγκρότηση επιτροπής διερεύνησης του βάσιμου των απαιτήσεων λόγω αίτησης ματαίωσης διάλυσης της σύμβασης και εκτίμηση του ύψους των θετικών ζημιών που προκλήθηκαν από την διακοπή εργασιών του έργου «Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγίας Καλαμιώτισσας».**

Στη Λιβαδειά σήμερα 17η Ιουνίου 2025 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 11933/13-06-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα επτά (7) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος

2. Τουμαράς Βασίλειος

3. Πολυτάρχου Λουκάς (αν/κό μέλος Αγνιάδη Παναγιώτη)

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος (απών στο 12ο Θ.Η.Δ.)

7. Ταγκαλέγκας Ιωάννης (αποχώρησε στο 18ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 15ο θέμα της ημερήσιας διάταξης

έθεσε υπόψη των μελών την με αριθ.πρωτ. 11420/05-06-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται:

***Α. ΙΣΤΟΡΙΚΟ ΤΟΥ ΕΡΓΟΥ***

*Έχοντας υπόψη:*

* *Την υπ΄ αριθμό 49/2022 τεχνική μελέτη του έργου «Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγίας Καλαμιώτισσας» προϋπολογισμού 500.000,00€ συμπεριλαμβανομένου του ΦΠΑ την οποία συνέταξε η Τεχνική Υπηρεσία του Δήμου Λεβαδέων.*
* *Το με αρ. πρωτ. 4.000/14.03.2022 έγγραφο του Δημάρχου του Δήμου Λεβαδέων προς το Υπουργείο Υποδομών και Μεταφορών με το οποίο ζητήθηκε η χρηματοδότηση κατασκευής του έργου με τίτλο «Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγίας Καλαμιώτισσας» προϋπολογισμού 500.000,00€ συμπεριλαμβανομένου του ΦΠΑ*
* *Την υπ΄ αριθμό 223299/30.06.2022 (ΑΔΑ: Ψ9ΞΝ465ΧΘΞ-0Ν9) Απόφαση της Γενικής Γραμματέας Υποδομών του Υπουργείου Υποδομών και Μεταφορών περί έγκρισης δέσμευσης ποσού 500.000,00€ συμπεριλαμβανομένου του ΦΠΑ για την υλοποίηση του έργου με τίτλο «Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγίας Καλαμιώτισσας» προϋπολογισμού 500.000,00€ συμπεριλαμβανομένου του ΦΠΑ*
* *Την υπ΄ αριθμό 227/2022 (ΑΔΑ: ΨΨΖΟΩΛΗ-Α65) απόφαση της Οικονομικής Επιτροπής περί αποδοχής της 49/2022 Τεχνικής Μελέτης του έργου «Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγίας Καλαμιώτισσας» προϋπολογισμού 500.000,00€ (συμπεριλαμβανομένου του ΦΠΑ)*
* *Την διακήρυξη του έργου η οποία αναρτήθηκε στο ΚΗΜΔΗΣ με κωδικό 22PROC011375899 2022-10-06.*
* *Την υπ΄ αριθμό 17624/06-10-2022 (ΑΔΑ: 64ΘΞΩΛΗ-ΑΦΘ) περίληψη προκήρυξης του έργου η οποία αναρτήθηκε στην ιστοσελίδα του Δήμου Λεβαδέων και δημοσιεύτηκε στις εφημερίδες ΔΙΑΒΗΜΑ, ΣΚΥΤΑΛΗ και ΜΑΝΙΦΕΣΤΟ με το υπ΄ αριθμό 17739/07.10.2022 έγγραφο του Δήμου Λεβαδέων.*
* *Την υπ΄ αριθμό 265/2022 (ΑΔΑ: 6ΕΒΣΩΛΗ-ΗΒΝ) απόφαση της Οικονομικής Επιτροπής συγκρότησης της Επιτροπής διαγωνισμού*
* *Την υπ΄ αριθμό 15/2023 (ΑΔΑ: 66Λ2ΩΛΗ-ΖΥΜ) απόφαση της Οικονομικής Επιτροπής περί έγκρισης του Πρακτικού ΙΙΙ της Ηλεκτρονικής Δημοπρασίας της 07-11-2022 με Α/Α ΕΣΗΔΗΣ 192861 του έργου και κατακύρωσης του αποτελέσματος της διενεργηθείσας Δημοπρασίας, για την ανάδειξη του αναδόχου κατασκευής του έργου*
* *Την υπ΄ αριθμό 6 /2022 πράξη του Ελεγκτικού Συνεδρίου περί Προσυμβατικού Ελέγχου υπογραφής σύμβασης.*
* *Την υπ’ αριθμ. 5208/16-03-2023 σύμβαση για την κατασκευή του έργου* ***«Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγίας Καλαμιώτισσας»*** *για ποσό 393.780,23 € με ΦΠΑ , μεταξύ του Δημάρχου Λεβαδέων και του αναδόχου ΓΥΦΤΟΔΗΜΟΥ ΕΥΑΓΓΕΛΟΥ ΤΟΥ ΓΕΩΡΓΙΟΥ*
* *Την ολική προθεσμία εκτέλεσης του έργου ορίζεται σε έξι (6) μήνες και αρχίζει από την ημέρα υπογραφής της σύμβασης & ο χρόνος συντήρησης ανέρχεται στο διάστημα των 15 μηνών από την βεβαιωμένη περαίωση των εργασιών του έργου.*
* *Την διακοπή του έργου στις 10/04/2023 με εντολή της αρχαιολογίας έως 18/05/2023.*
* *Το υπ’ αριθμ. 16579/29-08-2023 εισερχόμενο έγγραφό του αναδόχου –Δήλωσης διακοπής εργασιών, λόγω της μη πληρωμής του 2ου λογαριασμού.*
* *Το υπ’ αριθμ. 16933/05-09-2023 έγγραφό της Υπηρεσίας σχετικό με τη Δήλωση διακοπής εργασιών*
* *Το υπ’ αριθμ. 17244/07-09-2023 έγγραφό της Υπηρεσίας – Απόφαση Δ/νουσας Αποδοχής Δήλωσης διακοπής εργασιών*
* *Το υπ΄αριθμ. 2166/1-2-2024 αίτημα του αναδόχου περί άρσης διακοπής εργασιών και παράτασης της συμβατικής προθεσμίας του έργου*
* *Την υπ΄αριθμ. 56/2024 Απόφαση Δημοτικού Συμβουλίου με ΑΔΑ: ΡΓΓΣΩΛΗ-Ψ4Γ περί έγκρισης παράτασης του έργου έως 9-8-2024.*
* *Το υπ΄αριθμ. 8496/08-05-2024 έγγραφο δήλωσης διακοπής εργασιών περί λόγω μη πληρωμής 3ου λογαριασμού.*
* *Την ταυτάριθμή Αποδοχή της ειδικής δήλωσης διακοπής εργασιών στις 9-05-2024 από τη Δ/νουσα Υπηρεσία.*
* *Την από 26-09-2024 αίτηση διάλυσης σύμβασης λόγω μη έγκαιρης εξόφλησης 3ου Λογαριασμού η οποία επιδόθηκε με την υπ΄αριθμ. 10853/27-9-24 έκθεση επίδοσης από Δικαστικό Επιμελητή.*
* *Την υπ΄αριθμ. 7113/14-04-2025 Ματαίωση Διάλυσης σύμβασης.*

***Β.ΣΥΝΤΟΜΗ ΠΕΡΙΓΡΑΦΗ ΕΡΓΟΥ***

*Αντικείμενο του έργου είναι η αποκατάσταση της οδοποιίας που συνδέει την περιοχή της Παναγίας Καλαμιώτισσας με την Ιερά Μονή του Οίου Σεραφείμ.*

*Το συνολικό μήκος του έργου είναι 3.600 μέτρα με πλάτος ασφαλτικής επιφάνειας 5,50 μέτρα και ερείσματα εκατέρωθεν 0,20 μ και 0,80 μ.*

*Τα τεχνικά στοιχεία του έργου είναι:*

***Α. Χωματουργικές εργασίες - οδοστρωσία :***

*Εργασίες εκσκαφής εδαφών σε έδαφος γαιωημιβραχώδες με σκοπό τη εξομάλυνση - διάνοιξη της οδού όπου κρίνεται αναγκαίο προκειμένου να επιτευχθεί η ενιαία ομοιογένεια και τα υψόμετρα ώστε να εκτελεστούν οι εργασίες οδοστρωσίας.*

*Εργασίες διάνοιξης τάφρων με στόχο την ομαλή διευθέτηση των ομβρίων υδάτων.*

*Εργασίες εκσκαφής θεμελίωσης για την κατασκευή μικρών τεχνικών, από τσιμεντοσωλήνες και οπλισμένο σκυρόδεμα, φορτοεκφόρτωση και μεταφορά των προϊόντων εκσκαφής σε αδειοδοτημένους χώρους που θα υποδειχθούν από την Υπηρεσία.*

*Εργασίες κατασκευής βάσης οδοστρωσίας από θραυστά αδρανή υλικά συμπυκνωμένου μεταβλητού πάχους 0,15 μ και πλάτους 5,50 μέτρων για την εξομάλυνση της κατά μήκος κλίσης του δρόμου.*

***Β. Τεχνικές εργασίες :***

*Τοποθέτηση προκατασκευασμένων τσιμεντοσωλήνων αποχέτευσης κλάσεως αντοχής 120 κατά ΕΛΟΤ ΕΝ 1916 ονομαστικής διαμέτρου D 1200 mm, σε όρυγμα με μηχανικά μέσα, σύνδεσή τους για την εξασφάλιση της σωστής λειτουργίας της απορροής των όμβριων υδάτων.*

*Κατασκευές από σκυρόδεμα κατηγορίας C 16/20 για επένδυση τάφρων τριγωνικών – τραπεζοειδών διατομών, επένδυσης κοίτης ρεμάτων, περιβλήματα και βάσεις έδρασης σωληνωτών αγωγών (τσιμεντοσωλήνων), με τοποθέτηση δομικού πλέγματος B500C, όπου απαιτείται σύμφωνα με τη τεχνική μελέτη.*

***Γ. Ασφαλτικά :***

*Προεπάλειψη ανασφάλτωτης επιφάνειας με ασφαλτικό διάλυμα , (ασφαλτική προεπάλειψη).*

*Κατασκευή ασφαλτικής στρώσης κυκλοφορίας συμπυκνωμένου πάχους 0,05 μ με θερμό ασφαλτόμιγμα αποδεκτής ποιότητας και χαρακτηριστικών σύμφωνα με την εγκεκριμένη μελέτη σύνθεσης , κυλίνδρωση του ασφαλτομίγματος όσες φορές κρίνεται αναγκαίο ώστε να προκύψει η προδιαγραφόμενη επιφανειακή υφή και ομαλότητα σύμφωνα με την εγκεκριμένη ΕΤΕΠ 05-03-11-04.*

***Δ. Σήμανση και ασφάλεια :***

*Τοποθέτηση ρυθμιστικών πινακίδων ένδειξης επικίνδυνων θέσεων για την ασφάλεια των διερχομένων.*

*Εργασίες διαγράμμισης οδοστρώματος με ανακλαστική βαφή.*

*Στις 26-09-2024 αίτηση διάλυσης σύμβασης λόγω μη έγκαιρης εξόφλησης 3ου Λογαριασμού η οποία επιδόθηκε με την υπ΄αριθμ. 10853/27-9-24 έκθεση επίδοσης από Δικαστικό Επιμελητή*

*1. Η σύμβαση διαλύεται από την κοινοποίηση στον ανάδοχο διαταγής του φορέα κατασκευής του έργου για οριστική διακοπή των εργασιών, εκτός αν με τη διαταγή αυτήν ορίζεται μεταγενέστερος χρόνος διάλυσης, για να εκτελεσθούν οριζόμενες στη διαταγή εργασίες.  
2. Ο ανάδοχος μπορεί να ζητήσει τη διάλυση της σύμβασης:  
α) Αν μετά από την υπογραφή της σύμβασης καθυστερήσει η έναρξη των εργασιών περισσότερο από τρεις (3) μήνες με υπαιτιότητα του φορέα κατασκευής ή του κυρίου του έργου, εκτός αν στη σύμβαση ορίζεται διαφορετικά σχετικά με την έναρξη των εργασιών.  
β) Αν οι εργασίες, ύστερα από την έναρξή τους, διακοπούν είτε με διαταγή είτε από υπαιτιότητα του φορέα κατασκευής ή του κυρίου του έργου για διάστημα μεγαλύτερο των τριών (3) μηνών από την κοινοποίηση της διαταγής διακοπής στην πρώτη περίπτωση ή από την υποβολή ειδικής δήλωσης του αναδόχου στη δεύτερη.  
γ) Σε περίπτωση διακοπής για καθυστέρηση πληρωμών, σύμφωνα με την*[*παρ. 9 του άρθρου 152*](https://www.eaadhsy.gr/n4412/n4412fulltextlinks.html#art152_9)*, περί λογαριασμών, μετά δίμηνο από τη δήλωση διακοπής των εργασιών.  
δ) Αν η καθυστέρηση των εργασιών υπερβεί την οριακή προθεσμία. Στην περίπτωση εφαρμογής του*[*άρθρου 50*](https://www.eaadhsy.gr/n4412/n4412fulltextlinks.html#art50)*απαιτείται η διακοπή να καταλαμβάνει τόσο τις εργασίες κατασκευής όσο και εκείνες της μελέτης.*

*ε) Αν συντρέχουν οι προϋποθέσεις της*[*παρ. 2 του άρθρου 138*](https://www.eaadhsy.gr/n4412/n4412fulltextlinks.html#art138_2)*, περί γενικών υποχρεώσεων αναδόχου, ή αν παρέλθουν οι προθεσμίες του άρθρου 148, περί ποινικών ρητρών.  
3. Αν υπάρχει υπαιτιότητα του φορέα κατασκευής ή του κυρίου του έργου, για διακοπή των εργασιών, ο ανάδοχος υποβάλλει την ειδική δήλωση διακοπής των εργασιών στον προϊστάμενο της διευθύνουσας υπηρεσίας. Με τη δήλωση αυτήν:  
α) Καθορίζεται συγκεκριμένα η υπαιτιότητα, που αποδίδεται στον φορέα κατασκευής ή τον κύριο του έργου, η οποία προκαλεί τη διακοπή των εργασιών.  
β) Δίνονται στοιχεία για τα τμήματα του έργου που έχουν κατασκευαστεί μέχρι τη διακοπή των εργασιών και για την εκτίμηση της αξίας τους.  
γ) Περιγράφονται τα τμήματα του έργου που υπολείπονται για εκτέλεση και αιτιολογείται για καθένα από αυτά η έλλειψη δυνατότητας κατασκευής, λόγω της υπαιτιότητας του φορέα κατασκευής ή του κυρίου του έργου, αν πρόκειται για τέτοια περίπτωση.  
Δήλωση που δεν περιλαμβάνει τα ανωτέρω στοιχεία, δεν παράγει έννομο αποτέλεσμα. Η δήλωση κοινοποιείται και στον κύριο του έργου, όταν αυτός δεν ταυτίζεται με τον φορέα κατασκευής του έργου.  
4. Μετά από την επίδοση της ειδικής δήλωσης κατά την παρ. 3, η διευθύνουσα υπηρεσία εξακριβώνει μέσα σε δεκαπέντε (15) ημέρες τα στοιχεία της δήλωσης και εκδίδει απόφαση που αποδέχεται ή απορρίπτει το περιεχόμενο της δήλωσης. Σε περίπτωση απράκτου παρόδου της άνω προθεσμίας, τεκμαίρεται ότι απορρίφθηκε σιωπηρά η δήλωση του αναδόχου.*

*5.Αν περάσει διάστημα μεγαλύτερο των τριών (3) μηνών από την υποβολή της ειδικής δήλωσης του αναδόχου, για διακοπή των εργασιών με υπαιτιότητα του φορέα κατασκευής ή του κυρίου του έργου ή δύο (2) μηνών, σε περίπτωση καθυστέρησης πληρωμών, ο ανάδοχος μπορεί να ζητήσει τη διάλυση της σύμβασης. Στην περίπτωση αυτήν, τα στοιχεία των προηγούμενων παραγράφων συνεκτιμώνται για τον σχηματισμό γνώμης στο αίτημα του αναδόχου.  
6. Αν ο ανάδοχος ζητήσει τη διάλυση της σύμβασης, λόγω παρέλευσης της οριακής προθεσμίας με υπαιτιότητα του φορέα κατασκευής ή του κυρίου του έργου, η απόφαση της διευθύνουσας υπηρεσίας πρέπει να κοινοποιηθεί αμελλητί στον ανάδοχο μέσα σε προθεσμία τριάντα (30) ημερών. Μέχρι τότε, όπως και σε περίπτωση απορριπτικής απόφασης, οι εργασίες συνεχίζονται μέχρι την επίλυση της σχετικής διαφοράς, σύμφωνα με τις ισχύουσες διατάξεις.  
7. Το δικαίωμα του αναδόχου για αίτηση διάλυσης της σύμβασης, στις περιπτώσεις που προβλέπονται από τις περ. α’ και β’ της παρ. 2, ασκείται μόνο μετά πάροδο τριών (3) μηνών από την υπογραφή της σύμβασης, αν σε αυτήν δεν ορίζεται διαφορετικά σχετικά με την έναρξη των εργασιών ή από την κοινοποίηση της διαταγής διακοπής των εργασιών. Η αίτηση επιδίδεται με δικαστικό επιμελητή στη διευθύνουσα υπηρεσία και κοινοποιείται στον κύριο του έργου, όταν αυτός δεν ταυτίζεται με τον φορέα κατασκευής του έργου. Για την αίτηση αποφασίζει η διευθύνουσα υπηρεσία που κοινοποιεί την απόφασή της στην Προϊσταμένη Αρχή.  
8. Στις περιπτώσεις που δεν προβλέπεται διαφορετικά, αν δεν εκδοθεί απόφαση μέσα σε δύο (2) μήνες από την επίδοση της αίτησης στη διευθύνουσα υπηρεσία, θεωρείται ότι η αίτηση έγινε δεκτή. Η αποδοχή της διάλυσης επέχει τη θέση της βεβαίωσης για την περαίωση των εργασιών. Στις περιπτώσεις διάλυσης της σύμβασης, μπορεί να διενεργηθεί η παραλαβή, χωρίς να απαιτείται η παρέλευση του χρόνου εγγύησης, αν από τη φύση των εργασιών δεν δικαιολογείται η συντήρησή τους, ούτε απαιτείται η δοκιμασία του χρόνου*

*Με την υπ΄αριθμ. 7113/14-04-2025 αίτηση για Ματαίωση Διάλυσης σύμβασης αφού πλέον πληρώθηκε ο 3ος Λογαριασμός αιτήθηκε ο ανάδοχος τη συνέχιση της σύμβασης. Στη συνέχεια με το υπ΄αριθμ. 10382/27-5-25 αιτείται καταβολή αποζημίωσης λόγω ματαίωσης διάλυσης.*

*:*

*1.Σε περίπτωση που ο ανάδοχος συμφωνεί μπορεί να ματαιωθεί η διάλυση, αφού αποζημιωθεί ο ανάδοχος για τις θετικές του μόνο ζημίες που προκλήθηκαν από την καθυστέρηση της έναρξης ή τη διακοπή των εργασιών.  
2. Για τη ματαίωση της διάλυσης, ο ανάδοχος υποβάλλει οίκοθεν ή ύστερα από πρόσκληση της υπηρεσίας σχετική αίτηση με στοιχεία υπολογισμού της αποζημίωσης που αξιώνει. Η Διευθύνουσα Υπηρεσία διαβιβάζει την αίτηση στην προϊσταμένη αρχή, με ταυτόχρονη σχετική εισήγησή της. Η προϊσταμένη αρχή συγκροτεί επιτροπή που ερευνά το βάσιμο των απαιτήσεων του αναδόχου και εκτιμά το ύψος των θετικών ζημιών που προκλήθηκαν από την καθυστέρηση της έναρξης ή τη διακοπή των εργασιών. Η επιτροπή μπορεί να ζητήσει από τον ανάδοχο πληροφορίες και συμπληρωματικά στοιχεία.  
3. Η ματαίωση διάλυσης της σύμβασης και η σχετική αποζημίωση εγκρίνονται με απόφαση της προϊσταμένης αρχής. Η έγκριση ματαίωσης της διάλυσης γίνεται μετά από προηγούμενη γραπτή αποδοχή του ύψους της αποζημίωσης από τον ανάδοχο. Η αποζημίωση δεν μπορεί να είναι ανώτερη από αυτή που έχει εκτιμήσει η επιτροπή της προηγούμενης παραγράφου, εκτός αν πρόκειται για διόρθωση ή συμπλήρωση των στοιχείων της έκθεσης της επιτροπής. Με την έγκριση της ματαίωσης μπορεί να εγκριθούν και οι αναγκαίες προσαρμογές στις προθεσμίες του έργου.*

*Η Διευθύνουσα Υπηρεσία διαβιβάζει την αίτηση στην προϊσταμένη αρχή, με ταυτόχρονη σχετική εισήγησή της.*

*Η Προϊσταμένη αρχή συγκροτεί επιτροπή που ερευνά το βάσιμο των απαιτήσεων του αναδόχου και εκτιμά το ύψος των θετικών ζημιών που προκλήθηκαν από τη διακοπή των εργασιών.. Η Επιτροπή μπορεί να ζητήσει από τον ανάδοχο πληροφορίες και συμπληρωματικά στοιχεία.*

*Η ματαίωση διάλυσης της σύμβασης και η σχετική αποζημίωση εγκρίνονται με απόφαση της προϊσταμένης αρχής.*

*Η έγκριση ματαίωσης της διάλυσης γίνεται μετά από προηγούμενη γραπτή αποδοχή του ύψους της αποζημίωσης από τον ανάδοχο. Η αποζημίωση δεν μπορεί να είναι ανώτερη από αυτή που έχει εκτιμήσει η επιτροπή της προηγούμενης παραγράφου, εκτός αν πρόκειται για διόρθωση ή συμπλήρωση των στοιχείων της έκθεσης της επιτροπής. Με την έγκριση της ματαίωσης μπορεί να εγκριθούν και οι αναγκαίες προσαρμογές στις προθεσμίες του έργου.*

*Ως εκ τούτου, η διευθύνουσα υπηρεσία ζητά από την Προϊσταμένη Αρχή τη σύσταση της Επιτροπής που θα ερευνήσει το βάσιμο των απαιτήσεων του αναδόχου και θα εκτιμήσει το ύψος των θετικών ζημιών που προκλήθηκαν από τη διακοπή των εργασιών σύμφωνα με τις διατάξεις του άρθρου 162 του νόμου 4412/2016*

*Καλείται η Δημοτική επιτροπή να αποφασίσει την σύσταση επιτροπής διερεύνησης του βάσιμου των απαιτήσεων λόγω αίτησης ματαίωσης διάλυσης της σύμβασης και εκτίμηση του ύψους των θετικών ζημιών που προκλήθηκαν από την διακοπή εργασιών του έργου σύμφωνα με τις διατάξεις του άρθρου 162 του νόμου 4412/2016.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Τις αριθ. 227/2022 (ΑΔΑ: ΨΨΖΟΩΛΗ-Α65) & 15/2023 (ΑΔΑ: 66Λ2ΩΛΗ-ΖΥΜ) αποφάσεις της Οικονομικής Επιτροπής

- Την υπ΄αριθμ. 56/2024 (ΑΔΑ: ΡΓΓΣΩΛΗ-Ψ4Γ) Απόφαση Δημοτικού Συμβουλίου

- Την υπ΄αριθμ. 7113/14-04-2025 Ματαίωση Διάλυσης σύμβασης

**-** Την με αρ. πρωτ. 11420/05-06-2025 εισήγηση της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Συγκροτεί επιτροπή διερεύνησης του βάσιμου των απαιτήσεων λόγω αίτησης ματαίωσης διάλυσης της σύμβασης και εκτίμηση του ύψους των θετικών ζημιών που προκλήθηκαν από την διακοπή εργασιών του έργου **: «Αποκατάσταση οδού πρόσβασης στην Ιερά Μονή Οσίου Σεραφείμ περιοχής οικισμού Παναγίας Καλαμιώτισσας» ,** σύμφωνα με τις διατάξεις του άρθρου 162 του νόμου 4412/2016 ως παρακάτω:

|  |  |  |  |
| --- | --- | --- | --- |
| **ΤΑΚΤΙΚΑ ΜΕΛΗ** | | | |
| Α/Α | ΕΠΩΝΥΜΟ | ΟΝΟΜΑ | ΙΔΙΟΤΗΤΑ |
| 1 | ΠΕΛΕΚΗΣ | ΗΛΙΑΣ | ΠΡΟΕΔΡΟΣ |
| 2 | ΜΠΑΤΣΟΥ | ΕΥΑΓΓΕΛΙΑ | ΜΕΛΟΣ |
| 3 | ΣΑΚΚΟΣ | ΔΗΜΗΤΡΙΟΣ | ΜΕΛΟΣ |

|  |  |  |  |
| --- | --- | --- | --- |
| **ΑΝΑΠΛΗΡΩΜΑΤΙΚΑ ΜΕΛΗ** | | | |
| Α/Α | ΕΠΩΝΥΜΟ | ΟΝΟΜΑ | ΙΔΙΟΤΗΤΑ |
| 1 | ΣΩΤΗΡΟΠΟΥΛΟΥ | ΡΕΓΓΙΝΑ | ΑΝΑΠΛ. ΠΡΟΕΔΡΟΥ |
| 2 | ΛΟΓΑΡΑ | ΣΤΑΥΡΟΥΛΑ | ΑΝΑΠΛ. ΜΕΛΟΣ |
| 3 | ΧΑΤΖΟΠΟΥΛΟΣ | ΠΑΡΑΣΚΕΥΑΣ | ΑΝΑΠΛ. ΜΕΛΟΣ |

**Η απόφαση πήρε αριθμό 239/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος
2. Πολυτάρχου Λουκάς
3. Καλλιαντάσης Χρήστος
4. Παπαβασιλείου Αικατερίνη
5. Mίχας Δημήτριος
6. Ταγκαλέγκας Ιωάννης

ΠΙΣΤΟ ΑΠΟΣΠΑΣΜΑ

Λιβαδειά 20 -06-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ